Johann Friedrich Fasch

Johann Friedrich Fasch (1688–1758) var en betydelig tysk barokkomponist.

 Liv og virke 
Fasch var det første barnet til skoledirektør Friedrich Georg Fasch og Sophie Wegerig. Etter farens død i år 1700 bodde Fasch hos morens bror, presten Gottfried Wegerig i Teuchern. Antakelig ble han her kjent med operakomponisten Reinhard Keiser. Som gutt var Fasch sanger i Weißenfels og ved Leipzigs Thomasskole under thomaskantor Johann Kuhnau.

I 1711 og 1712 skrev Fasch operaer for Opernhaus vorm Salztor i Naumburg, og begav seg i 1714 til Darmstadt for å studere komposisjon med Christoph Graupner og Gottfried Grünewald. Fra 1715 til 1719 var han kammerskriver i Gera, fra 1718 til 1721 organist i Greiz. Deretter ble han utnevnt til kapellmester hos grev Morzin i Praha, og til slutt ble han i 1722 hoffkapellmester i Zerbst. Hans sønn Carl Friedrich Christian Fasch ble født her den 18. november 1736.

Johann Friedrich Fasch regnes som en betydelig tysk komponist av instrumentalmusikk fra Bachs tid, og Johann Sebastian Bach satte ham svært høyt.

 Verk i utvalg 
 2 konserter for obo og orkester
 12 tyske operaer
 5 kantateårganger
 Orkestersuiter
 Orkesterkonserter
 Triosonater
 Konsert for chalumeau

 Referanser 

 Kilder 



 Litteratur 
 Guido Bimberg: Fasch und die Musik im Europa des 18. Jahrhunderts. Böhlau, Weimar 1995, ISBN 3-412-10393-4
 Gottfried Küntzel: Die Instrumentalkonzerte von Johann Friedrich Fasch. Diss. Univ. Frankfurt a.M. 1965
 Rüdiger Pfeiffer: Johann Friedrich Fasch: 1688–1758, Leben und Werk. Noetzel, Wilhelmshaven 1994, ISBN 3-7959-0613-X

 Eksterne lenker 

 Startside for Internationale Fasch-Gesellschaft

Kategori:Barokkomponister
Kategori:Klassisistiske komponister
Kategori:Tyske komponister
Kategori:Operakomponister
Kategori:Personer fra Weimar